הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 133, 2017-07-26 17:32

רחל עזריה: אני פותחת את הדיון בהצעת חוק התכנון והבנייה (תיקון מס' 117 - הוראת שעה), בנושא הסתייגות שהתקבלה במליאה לסעיף 1, תחולת החוק על בנייה רוויה.

רחל עזריה: עקב קבלת הסתייגות במליאה בעת הקריאה השנייה ביקשתי את החזרת הנושא לדיון בוועדה ומליאת הכנסת אישרה את בקשתי.

רחל עזריה: ההסתייגות שהתקבלה מוחקת מהצעת החוק את הקביעה שהחוק יחול רק על דירות צמודות קרקע.

רחל עזריה: נושא זה נדון בהרחבה במהלך דיוני הוועדה והוחלט שלא ניתן בעת הזאת להחיל את ההסדר המוצע גם על בנייה רוויה, בעיקר בשל ההשלכות מרחיקות הלכת על המרקם העירוני.

רחל עזריה: אני לא חושבת שיש טעם לקיים דיון נרחב בנושא זה שוב.

רחל עזריה: אגב, אמרנו שנעבוד על זה עם המרכז לשלטון מקומי.

דוד ביטן: גברתי היושבת ראש, הבטחנו שאנחנו נקים צוות עם המשרדים הרלוונטיים על מנת לבחון את הסוגיה הזאת בעתיד.

רחל עזריה: כמו שצריך, וזה לא צריך להיות בחוק הזה כרגע.

רחל עזריה: לכן אני לא חושבת שיש טעם לקיים דיון נרחב.

רחל עזריה: אני מציעה שנחזור לנוסח כפי שאישרה הוועדה קודם לכן.

רחל עזריה: אבקש להקריא את הנוסח.

<גלעד קרן: אני מקריא שוב את פסקה 1א של סעיף 1, הדירה שלגביה מתבקשת ההקלה לדירה צמודת קרקע.

<גלעד קרן: אני מקריא שוב את פסקה 13, את ההגדרה לדירה צמודת קרקע: "דירה על מגרש שלפי ייעודו הוא מיועד לבניית ארבע דירות לדונם לכל היותר, כאשר מעליה או מתחתיה אין דירה נוספת".

רחל עזריה: אוקי.

רחל עזריה: מי בעד הסעיף כנוסח הוועדה ירים את ידו.

רחל עזריה: בעד – 4

רחל עזריה: נמנעים – אין

רחל עזריה: 4 בעד, אין מתנגדים, אין נמנעים, תודה רבה, אושר פה אחד.

רחל עזריה: אני מבקשת רביזיה, הרביזיה תידון בעוד חצי שעה.

רחל עזריה: תודה רבה, הישיבה נעולה.